Մաքոմբերը բացեց իր հրացանի փակաղակը և տեսնելով մետաղածածկ գնդակները՝ նորից փակեց սողնակը՝ հրացանը թողնելով պատրաստ վիճակում։ Ձեռքերը դողում էին։ Զգաց, որ գրպաններում էլի փամփուշտներ կան ու ձեռքով շոշափեց բաճկոնին ամրացված փամփուշտները։ Ետ շրջվեց։ Անդուռ, տուփի նման մեքենայի ետնամասում, կնոջ կողքին Վիլսոնն էր, ու նրանք երկուսն էլ տագնապած ծիծաղում էին։ Վիլսոնն առաջ եկավ ու շշնջաց։